JAVNA USTANOVA LOKALNA

RAZVOJNA AGENCIJA POŽEGA

 UPRAVNO VIJEĆE

Industrijska ulica 39, 34000 Požega

Broj: 09/2020.-9

Požega, 29. prosinca 2020.

Na temelju članka 8. stavka 1. podstavka 5. Odluke o osnivanju Javne ustanove Lokalna razvojna agencija Požega (Službene novine Grada Požege, broj: 19/18., 2/19. i 16/19.), i članka 22. stavka 2. i podstavka 5. Statuta Javne ustanove Lokalna razvojna agencija Požega (broj: 1/2019.-5 od 18. travnja 2019. godine i broj: 9/2019.-5 od 30. listopada 2019. godine), Upravno vijeće Javne ustanove Lokalna razvojna agencija Požega na svojoj 18. sjednici održanoj, dana 29. prosinca 2020. godine, donosi

**P R A V I L N I K**

**o izmjenama Pravilnika o radu poduzetničkog inkubatora, definiranju načina pružanja inkubacijskih usluga te utvrđivanju kriterija i procedura za odabir korisnika**

**Poduzetničkog inkubatora Požega**

Članak 1.

 Ovim Pravilnikom mijenja se Pravilnik o radu poduzetničkog inkubatora, definiranju načina pružanja inkubacijskih usluga te utvrđivanju kriterija i procedura za odabir korisnika Poduzetničkog inkubatora Požega (broj: 2/2019.-5 od 23. travnja 2019. godine), Pravilnik o izmjenama Pravilnika o radu poduzetničkog inkubatora, definiranju načina pružanja inkubacijskih usluga te utvrđivanju kriterija i procedura za odabir korisnika Poduzetničkog inkubatora Požega (broj: 5/2019.-4 od 12. lipnja 2019. godine, broj: 6/2019.-5 od 4. srpnja 2019. godine, broj: 8/2019.-5 od 23. rujna 2019. godine i broj: 02/2020.-5 od 21. travnja 2020. godine) (u nastavku teksta: Pravilnik).

Članak 2.

U članku 4. Pravilnika stavku 4. alineja 2. se briše.

Članak 3.

 U članku 4. Pravilnika iza stavka 4. dodaje se stavak 5. koji glasi:

 „**4. Poduzetničke potporne institucije**

Sukladno Zakonu o unapređenju poduzetničke infrastrukture (NN 93/13., 114/13., 41/14. i 57/18.), poduzetničke potporne institucije su: Razvojne agencije, Poduzetnički centri, Poslovni inkubatori, Znanstveno-tehnologijski parkovi, Centri kompetencija i Slobodne zone.“

Članak 4.

 U članku 7. stavak 1. mijenja se i glasi:

 „ Potporne inkubacijske usluge su podijeljene u četiri paketa:

* START
* START PLUS
* START INVEST
* VIRTUALNE USLUGE“

Članak 5.

 U članku 7. stavak 10. mijenja se i glasi:

 „Usluge iz paketa VIRTUALNE USLUGE uključuju sljedeće: pružanje savjetodavnih usluga s ciljem unapređenja poslovanja poduzetnika, primanje fizičke pošte (u slučaju registracije poduzetnika u PIP-u), pristup seminarima i edukacijama, te okruglim stolovima koji će se odražavati u PIP-u, obavijesti o otvorenim natječajima i sve druge poslovne, tehničke i obrazovne usluge poduzetnicima koji nisu fizički smješteni u PIP-u.

Članstvo u PIP-u se može steći na neodređeno vrijeme te se virtualne usluge neće naplaćivati.“

Članak 6.

 U članku 8. iza stavka 3. dodaje se stavak 4. koji glasi:

 „Poduzetničkim potpornim institucijama može se na korištenje ustupiti konferencijska dvorana i sala za sastanke u svrhu jačanja poduzetništva na području Grada Požege. Poslovni prostori mogu se koristiti maksimalno jednu (1) godinu bez naplate.“

Članak 7.

 U članku 10. stavak 2. mijenja se i glasi:

 „Odluku o raspisivanju natječaja donosi Upravno vijeće Javne ustanove Lokalna razvojna agencija Požega. Natječaj se objavljuje na Internet stranici LO-RA Požega i Grada Požege. Poziv za korištenje virtualnih usluga objavljuje se na Internet stranici LO-RA Požega.

Članak 8.

Ovaj Pravilnik stupa na snagu prvog dana od dana njegove objave na oglasnoj ploči Agencije.

PREDSJEDNIK UPRAVNOG VIJEĆA

 Goran Šutalo, v.r.

Tekst Članka 4. stavka 4. alineje 2 koja se briše:

Posebna pod-kategorija poduzetnika bez subvencija su poduzetnici, prvenstveno profesionalci iz slobodnih zanimanja (freelance), kojima se pružaju „virtualne“ inkubacijske usluge. Pod virtualnim se podrazumijeva da korisnik ne koristi usluge najme poslovnog prostora (ne stanuje u inkubatoru) ali koristi druge usluge.

Tekst Stavka 5. koji se dodaje Članku 4.

 **4. Poduzetničke potporne institucije**

Sukladno Zakonu o unapređenju poduzetničke infrastrukture (NN 93/13., 114/13., 41/14. i 57/18.), poduzetničke potporne institucije su: Razvojne agencije, Poduzetnički centri, Poslovni inkubatori, Znanstveno-tehnologijski parkovi, Centri kompetencija i Slobodne zone.

Tekst članka 7. stavka 1. koji se mijenja:

 Potporne inkubacijske usluge se podijeljene u tri paketa:

* START
* START PLUS
* START INVEST
* START VIRTUAL

Tekst članka 7. stavka 10. koji se mijenja:

Usluge iz paketa START VIRUTAL uključuju kombinirane usluge iz svih kategorija, a pružaju se korisnicima koji ne koriste subvencije i ne borave dugoročno u inkubatoru ali kombiniraju usluge iz svih kategorija, npr. coworking i poštanski sandučić (virtualna adresa).

Tekst Stavka 4. koji se dodaje Članku 8.

Poduzetničkim potpornim institucijama može se na korištenje ustupiti edukacijska dvorana i sala za sastanke u svrhu jačanja poduzetništva na području Grada Požege. Poslovni prostori mogu se koristiti maksimalno jednu (1) godinu bez naplate.“

Tekst članka 10. stavka 2. koji se mijenja:

Odluku o raspisivanju natječaja donosi Upravno vijeće Javne ustanove Lokalna razvojna agencija Požega. Natječaj se objavljuje na Internet stranici PIP-a i Grada Požege.